महाराष्ट्र: पुराना विस्फोटक नष्ट करते समय वर्धा के सेना डिपो में विस्फोट, छह की मौत, 10 जख्मी  
विस्फोटक नष्ट करते वक्त हुआ हादसा.
घायलों को अस्पताल में पहुंचाया गया.
दो साल पहले भी हो चुका है हादसा.
विस्फोट सुबह करीब सात बजे हुआ है. पीटीआई ने वर्धा के एएसपी निखिल पिंगले के हवाले से लिखा है कि हादसे के वक्त मौके पर करीब 10 से 15 मजदूर मौजूद थे. उन्होंने बताया, 'हादसा खुली जगह पर हुआ है. विस्फोटक उतारते हुए विस्फोटक से भरे एक बक्से में विस्फोट हुआ.' नागपुर रेंज के आईजी केएमएम प्रसन्ना ने बताया कि चार लोगों की मौत मौके पर हो गई, जबकि दो लोगों ने अस्पताल में ईलाज के दौरान दम तोड़ दिया. मृतकों में आयुध डिपो का कर्मचारी और मजदूर शामिल हैं. जख्मी लोगों को सवांगी गांव में नजदीकी अस्पताल में भर्ती कराया गया. अधिकारी ने बताया कि पुलगांव स्थित केन्द्रीय आयुध डिपो का डिमोलिशन ग्राउंड इस (डिमोलिशन) कार्य के लिए खमरिया स्थित आयुध फैक्टरी को दिया गया है.